**HOTĂRÂRE Nr. \_\_\_\_\_\_**

din \_\_\_\_\_\_\_\_\_\_

**cu privire la elaborarea prognozei oficiale a populației**

Guvernul HOTĂRĂȘTE:

1. Se aprobă Metodologia de elaborare a prognozei oficiale a populației (se anexează).
2. Prognoza oficială a populației va servi organelor centrale de specialitate ale administrației publice și altor autorități administrative centrale și locale ca suport în elaborarea și bugetarea politicilor publice și programelor de dezvoltare.
3. Ministerul Muncii și Protecției Sociale va asigura planificarea resurselor financiare necesare elaborării prognozei oficiale a populației, începând cu anul 2026. În perioada anilor 2024-2025, elaborarea prognozei oficiale a populației va fi susținută financiar de către Fondul ONU pentru Populație și Agenția Elvețiană pentru Cooperare și Dezvoltare.
4. Ministerul Muncii și Protecției Sociale, prin intermediul Institutului Național de Cercetări Economice (Centrul de Cercetări Demografice) al Instituției Publice Academia de Studii Economice din Moldova, va asigura:
5. elaborarea anuală a prognozei oficiale a populației la nivel național începând cu anul 2024 în baza metodologiei aprobate;
6. elaborarea prognozei oficiale a populației la nivel teritorial o dată la 3 ani, începând cu anul 2024;
7. prezentarea prognozei oficiale a populației Biroului Național de Statistică, precum și organelor centrale de specialitate ale administrației publice și altor autorități administrative centrale;
8. elaborarea materialelor de diseminare a prognozei populației.
9. La solicitarea Institutului Național de Cercetări Economice (Centrul de Cercetări Demografice), Biroul Național de Statistică va prezenta datele statistice necesare pentru elaborarea prognozei populației la nivel național și teritorial.
10. Biroul Național de Statistică, în calitate de autoritate publică centrală în domeniul statisticii oficiale și la solicitarea Ministerului Muncii și Protecției Sociale va asigura anual, până la data de 30 noiembrie, publicarea prognozei oficiale a populației, pe pagina sa web oficială.
11. Controlul asupra executării prezentei hotărâri se pune în sarcina Ministerului Muncii și Protecției Sociale.

**Prim-ministru DORIN RECEAN**

Contrasemnează:

Ministrul muncii și protecției sociale Alexei BUZU

Ministerul educației și cercetării Dan PERCIUN

Ministrul finanțelor Petru ROTARU

Anexa nr.1

la Hotărârea Guvernului nr.

**METODOLOGIA**

**de elaborare a prognozei oficiale a populației la nivel național și teritorial**

1. **Dispoziții generale**
2. Prezentul document stabilește cadrul metodologic pentru elaborarea prognozei oficiale a populației la nivel național și teritorial.
3. Scopul prognozei oficiale a populației este previziunea dinamicii numărului și structurii populației Republicii Moldova pentru o perioadă prospectivă (10-20 ani) la nivel național și teritorial.
4. Prognoza oficială a populației va facilita:
5. elaborarea politicilor publice și a programelor de dezvoltare, la nivel național și teritorial;
6. planificarea serviciilor sociale, educaționale, de ocrotire a sănătății etc.
7. În sensul prezentei Metodologii, următoarele noțiuni principale semnifică:
8. *prognoza populației* – stabilește evoluția dimensiunii și structurii populației, care se bazează pe un set de ipoteze privind cursul viitor al fertilității, mortalității și migrației la nivel național și teritorial.
9. *populația de bază pentru prognoza populației* - informația despre populația țării la 1 ianuarie a anului selectat ca an de reper, oferită de Biroul Național de Statistică.
10. *populația cu reședința obișnuită* – persoanele, care au locuit preponderent (cel puțin 9 luni cumulativ) în ultimele 12 luni ale anului de referință pe teritoriul Republicii Moldova indiferent de absențele temporare (în scopul recreării, vacanței, vizitelor la rude şi prieteni, afacerilor, tratamentului medical, pelerinajelor religioase etc).
11. *numărul mediu anual al populației* – media aritmetică a numărului populației la începutul anului de referință și la începutul anului viitor.
12. *cohorta* - grup de oameni care au trăit în aceeași perioadă de timp evenimente demografice, cum ar nașterea, căsătoria sau nașterea copiilor proprii. Cel mai des este folosit pentru a separa cohortele ale bărbaților și/sau femeilor născute în același an.
13. *rata totală de fertilitate* - numărul mediu de copii pe care i-ar naşte o femeie în cursul vieţii sale fertile, în condiţiile fertilităţii anului respectiv.
14. *rata de fertilitate specifică vârstei* - raportul dintre numărul de născuți vii aparținând femeilor între vârstele *x* și *x+1* și numărul de ani-persoană trăiți de femei între vârstele *x* și *x+1*, pe parcursul unui an calendaristic.
15. *probabilitatea de deces* - raportul dintre numărul de persoane care au atins vârsta exactă x și numărul dintre acestea care nu au împlinit vârsta *x+1*, pe parcursul unui an calendaristic (indicator din tabelele de mortalitate).
16. *speranța de viață la naștere* - numărul mediu de ani pe care îi are de trăit un nou-născut, dacă ar trăi tot restul vieţii în condiţiile mortalităţii pe vârste din perioada de referință a tabelei de mortalitate.
17. *rata de mortalitate infantilă* - numărul copiilor decedați în vârsta sub 1 an, raportat la numărul de născuți-vii într-un an de referință.
18. *rata specifică de mortalitate pe vârste* - frecvența deceselor la vârsta respectivă (se calculează ca raportul Nr de decese la vârsta x împărțit la numărul populației la vârsta *x*, separat pentru femei și bărbați)
19. *vârsta mediană* - vârsta *x*, astfel încât exact o jumătate din populație este mai în vârstă decât x, iar cealaltă jumătate este mai tânără decât x.
20. *proporția populației în fiecare dintre principalele grupe demografice de vâr*stă - numărul - respectiv - de copii (0-14 ani), tineri (0-19 ani), două grupe de vârstă pentru persoanele în vârstă de muncă (15-64 ani) și (20-64 de ani), vârstnici (60 de ani și peste) și cei mai în vârstă (65 de ani și peste) din totalul populației.
21. *raportul de dependență a tinerilor* - două rapoarte în funcție de grupele de vârstă utilizate pentru a clasifica persoanele ca „tineri” și în „vârsta de muncă”:

a) *raportul de dependență a tinerilor* - raportul dintre numărul de persoane cu vârsta cuprinsă între 0-14 ani și numărul de persoane în vârstă de muncă (15-64 ani);

b) *raportul de dependență a tinerilor* - raportul dintre numărul de persoane cu vârsta cuprinsă între 0-19 ani şi numărul de persoane în vârstă de muncă (20-64 ani);

1. *raportul de dependență a vârstnicilor* - două rapoarte în funcție de grupa de vârstă utilizată pentru a defini persoanele în „vârsta de muncă”:

a) *raportul de dependență a vârstnicilor* - raportul dintre numărul de persoane în vârstă de 65+ de ani și numărul de persoane în vârstă de muncă (15-64 de ani);

b) *raportul de dependență a vârstnicilor* - raportul dintre numărul de persoane în vârstă de 65+ de ani și numărul de persoane în vârstă de muncă (20-64 de ani);

1. *raportul total de dependență de vârstă* - suma ratelor de dependență ale tinerilor și vârstnicilor pe baza grupului de vârstă comun a persoanelor în „vârsta de muncă”.
2. *migrația netă* – diferenţa dintre numărul celor sosiţi şi numărul celor plecaţi într-un an din țară total și pe vârste cu interval de un an.
3. *rata de îmbătrânire a populației* – două rapoarte în funcție de grupele de vârstă utilizate pentru a clasifica persoanele ca „vârstnice”:

a) ponderea persoanelor în vârstă de 60+ de ani în totalul populației;

b) ponderea persoanelor în vârstă de 65+ de ani în totalul populației.

1. **Metoda de prognoză oficială a populației la nivel național**

**Secțiunea 1.**

**Date necesare pentru elaborarea prognozei**

1. Prognoza oficială a populației se elaborează în baza datelor statistice oficiale oferite de Biroul Național de Statistică.
2. Datele statistice sunt prezentate anual în format Excel, după cum urmează:

Tabel 1.

|  |  |  |
| --- | --- | --- |
| **Indicatorul**  | **Nivelul de detaliere** | **Perioada** |
| Numărul mediu al populației cu reședința obișnuită | La nivel național pe sexe și vârste cu interval de un an (de la 0 până la 100 de ani) | Pentru anul calendaristic selectat ca punct de reper pentru prognoză |
| Numărul populației cu reședința obișnuită la 1 ianuarie  | La nivel național pe sexe și vârste cu interval de un an (de la 0 până la 100 de ani) | Pentru anul calendaristic selectat ca punct de reper pentru prognoză |
| Născuți-vii | La nivel național numărul de nașteri în rândul femeilor în vârsta de 15-49 de ani, cu interval de un an (15,16,17.....47,48,49) | Pentru anul calendaristic selectat ca punct de reper pentru prognoză |
| Decese | La nivel național pe numărul de decese pe sexe și vârste cu un interval de un an (de la 0 până la 100 de ani) | Pentru anul calendaristic selectat ca punct de reper pentru prognoză |
| Migrația: |  |  |
| imigrația | La nivel național numărul de imigranți pe sexe și vârste cu un interval de un an (de la 0 până la 100 de ani) | Pentru anul calendaristic selectat ca punct de reper pentru prognoză |
| emigrația | La nivel național numărul de emigranți pe sexe și vârste cu un interval de un an (de la 0 până la 100 de ani) | Pentru anul calendaristic selectat ca punct de reper pentru prognoză |

**Secțiunea 2.**

**Metoda de calcul**

1. Metoda utilizată în elaborarea prognozei oficiale a populației este ***metoda cohort componentă,*** recomandată la nivel internațional pentru elaborarea unor proiecții ale populației pe vârstă și sex pentru 5 ani, 10 ani sau perioade mai lungi de timp. Determinarea populației viitoare pornește de la structurile pe vârste și sexe la un anumit moment, în condiţiile unor ipoteze asupra fenomenelor demografice importante, cum ar fi mortalitatea, fertilitatea şi migraţia.
2. Calculele prospective ale populației sunt efectuate prin metoda deplasării în funcție de vârstă, aceasta fiind realizată în felul următor: numărul de bărbați și femei la fiecare vârstă *x* la începutul anului *t* este înmulțit cu rata de supraviețuire corespunzătoare. Astfel, obținem populația la vârsta de *x+1* la începutul anului *t+1* pentru toate vârstele, cu excepția numărului de copii sub 1 an *(P0)*. Metoda componentei de cohortă este prezentată pe diagrama Lexis, după cum urmează:

Figura 1.



1. Calculul se face prin formula:

 ,

unde:

*Px*– numărul populației la vârsta *х*;

*Sx* – rata de supraviețuire, care se calculează din tabelele de mortalitate ca raport dintre numărul tabelar de ani-persoană la vârsta de *x+1* ani și numărul de ani-persoană la vârsta de *x* ani:

1. Pentru a calcula numărul copiilor sub vârsta de 1 an, se calculează numărul mediu anual de femei pentru fiecare vârstă de la 15 la 49 de ani, care se înmulțește cu ratele specifice ale fertilității pentru vârstă respectivă. Suma acestor produse - numărul de nașteri într-un anumit an, este distribuită între băieți și fete. Numărul de copii cu vârsta sub 1 an la începutul anului *t+1* se obține prin înmulțirea numărului de nașteri (de fiecare sex) cu rata de supraviețuire corespunzătoare până la sfârșitul anului calendaristic pentru nou-născuți:

 ,

unde:

 – numărul de nașteri în intervalul de la *t* până la *t+1*

 *–* rata specifică de fertilitate în grupul de vârstă *x* până la *x+1* în intervalul de timp de la *t*până la*t+1*

 *–* numărul femeilor în vârstă*x* până la *x+1*în anul *t*

*n* – interval de proiecție (în cazul dat *n=1*)

1. Numărul de băieți și fete în numărul total de născuți se calculează prin aplicarea ratei de sexe sau 48,5% fete și 51,5% băieți din numărul de nașteri.
2. La numărul de persoane deplasate, la începutul anului *t+1*, de fiecare sex și vârstă, se adaugă (se scade) numărul net de migranți, repartizat anterior pe sexe și vârstă, după formula:

 ,

unde:

 – numărul prognozat al populației cu un interval de proiecție *n* (în cazul dat 1) în anul respectiv *t*.

 – rata de supraviețuire a femeilor și bărbaților către sfârșitul intervalului de vârstă *n(1)*, în anul *t*.

 – rata netă a migrației femeilor și bărbaților în intervalul de vârstă *n(1)*, în anul *t*.

1. Pentru a calcula populația așteptată la începutul anului *t+2* etc., se repetă toate operațiile menționate la punctele 10-12.

**Secțiunea 3.**

**Scenariile prognozei oficiale a populației la nivel național**

1. Trei opțiuni de prognoză a populației sunt calculate pe baza diferitelor ipoteze privind tendințele viitoare ale fertilității, mortalității și migrației, precum scenariile scăzut, mediu și înalt.
2. Scenariul scăzut al proiecției populației se bazează pe o extrapolare a tendințelor demografice existente;
3. Scenariile mediu și înalt sunt bazate pe unele presupuneri privind îmbunătățirea indicatorilor fertilității, mortalității și migrației în rezultatul politicilor aplicate.
4. Având în vedere dinamica indicatorilor demografici principali din ultimii ani (fertilitatea, mortalitatea și migrația), care sunt destul de nefavorabili, iar menținerea acestor tendințe urmează a fi anticipată prin politici economice și sociale complexe în proiecția demografică scenariul scăzut va fi considerat ca cel mai aproape de realitate.

**Secțiunea 4.**

**Diseminarea datelor prognozei** **oficiale a populației la nivel național**

1. Rezultatele prognozei oficiale a populației și analiza acestora sunt diseminate conform indicatorilor din Anexa 1 la prezenta metodologie.
2. Datele sunt diseminate prin tabele și grafice cu privire la indicatorii din Anexa 1 la prezenta metodologie.

Anexa 1

la Metodologia de elaborare a prognozei oficiale a populației

**Modalitatea de diseminare a prognozei oficiale a populației la nivel național**

Rezultatele prognozei oficiale a populației și analiza acestora vor fi plasate pe pagina web oficială a Biroul Național de Statistică, cu indicarea textului „Prognoza oficială a populației este elaborată de Institutul Național de Cercetări Economice (Centrul de Cercetări Demografice) al Academiei de Studii Economice din Moldova)”.

|  |  |  |
| --- | --- | --- |
| **Denumirea indicatorului** | **Format de prezentare(tabele)** | **Prezentare grafică** |
| Numărul populației | Tabele separate pe anii orizontului de proiectare total, bărbați, femei pe vârste (de la 0 până la 100 de ani) în toate cele trei variante de prognoză la nivel național  | Un grafic |
| **Structura pe vârste și sexe a populației** |  |  |
| Populația de vârstă preșcolară | Numărul persoanelor de 0-6 ani la nivel național  | Un grafic |
| Populația de vârstă școlară | 7-19 ani la nivel național  | Un grafic |
| Populația feminină de vârstă fertilă | Numărul femeilor cu vârstă cuprinsă între 15 și 49 de ani, cu interval de un an, pentru fiecare an separat din prognoza populației la nivel național  | Un grafic |
| Populația în vârstă aptă de muncă | Numărul populației cu vârstă cuprinsă între 20 și 64 de ani, cu interval de un an, pentru fiecare an separat din prognoza populației la nivel național  | Un grafic |
| Populația în vârstă de 65+ | Numărul populației în vârstă de 65 de ani și peste, cu interval de un an, pentru fiecare an separat din prognoza populației la nivel național  | Un grafic |

Unitățile de măsură specifice variază în funcție de tabelele de proiecție a populației, după cum urmează:

*Persoană* - pentru toate datele privind populația proiectată și migrația

*Număr* - pentru date privind evenimentele vitale (născuți vii și decese) *Ani* - pentru date privind speranța de viață și vârsta medie.

1. **Metoda de proiecție demografică în profil teritorial**

**Secțiunea 1.**

**Date necesare pentru elaborarea prognozei demografice în profil teritorial**

Proiecția demografică se elaborează în baza datelor statistice oficiale oferite de BNS privind numărul populației și indicatorii demografici principali referitor la fertilitate, mortalitate și migrație pentru fiecare unitate administrativ-teritorială separat. Datele urmează a fi prezentate în format Excel. Având în vedere numărul relativ scăzut al populației unităților administrativ-teritoriale și al evenimentelor demografice (nașteri, decese, migrație) proiecția demografică în profil teritorial se va elabora pentru grupuri cincinale ale populației (femei, bărbați) și cu un pas de proiecție de 5 ani (de exemplu, pentru grupuri cincinale ale populației din anul 2025 se va realiza o proiecție demografică pentru anul 2030 și așa mai departe). Pasul de proiecție de 5 ani a fost selectat din cauza numărului mic al grupelor de vârstă de un an, al nașterilor, deceselor și migrației, precum și de particularitățile prezentării informațiilor statistice pentru unități administrativ-teritoriale.

***Tabelul 1.* Date necesare pentru elaborarea proiecției demografice în profil teritorial**

|  |  |  |
| --- | --- | --- |
|  | **Nivelul de detaliere** | **Perioada** |
| **Numărul mediu al populației**  | Pe sexe și vârste cu interval de 5 ani, primul grup fiind copii de 0 ani, apoi grupe de vârstă 1-4, 5-9, 10-14……. 85+ | Pentru ultimii 3 ani calendaristici selectați ca punct de reper pentru prognoză |
| **Numărul populației la 1 ianuarie** | Pe sexe și vârste cu interval de 5 ani, primul grup fiind copii de 0 ani, apoi grupe de vârstă 1-4, 5-9, 10-14……. 85+ |  Pentru ultimii 3 ani calendaristici selectați ca punct de reper pentru prognoză |
| **Fertilitatea** | Numărul de nașteri în rândul femeilor în vârsta de 15-49 de ani, pe grupe cincinale (15-19, 20-24, 25-29, 30-34.....45-49) | Pentru ultimii 3 ani calendaristici selectați ca punct de reper pentru prognoză |
| **Mortalitatea** | Numărul de decese pe sexe și vârste cu interval de 5 ani, primul grup fiind copii de 0 ani, apoi grupe de vârstă 1-4, 5-9, 10-14……. 85+ | Pentru ultimii 3 ani calendaristici selectați ca punct de reper pentru prognoză |
| **Migrația internațională** |  |  |
|  imigrația | Numărul de imigranți pe sexe și vârste cu interval de 5 ani, primul grup fiind copii de 0 ani, apoi grupe de vârstă 1-4, 5-9, 10-14……. 85+ | Pentru ultimii 3 ani calendaristice selectate ca punct de reper pentru prognoza |
|  emigrația | Numărul de emigranți pe sexe și vârste cu interval de 5 ani, primul grup fiind copii de 0 ani, apoi grupe de vârstă 1-4, 5-9, 10-14……. 85+ | Pentru ultimii 3 ani calendaristici selectați ca punct de reper pentru prognoză |
| **Migrația internă** |  |  |
| Numărul celor sosițiîn UAT (raion)  | Numărul celor sosiți în UAT (raion) pe sexe și vârste cu interval de 5 ani, primul grup fiind copii de 0 ani, apoi grupe de vârstă 1-4, 5-9, 10-14……. 85+ | Pentru ultimii 3 ani calendaristici selectați ca punct de reper pentru prognoză |
| Numărul celor plecați dinUAT (raion) | Numărul celor sosiți în UAT (raion) pe sexe și vârste cu interval de 5 ani, primul grup fiind copii de 0 ani, apoi grupe de vârstă 1-4, 5-9, 10-14……. 85+ | Pentru ultimii 3 ani calendaristici selectați ca punct de reper pentru prognoză |

**Secțiunea 2.**

 **Metoda de calcul**

Pentru proiecția demografică va fi utilizată ***metoda cohort componentă*** pentru grupurile de vârstă cincinale prezentată pe diagrama Lexis *(Fig.2).*

*Figura 2.*



***Pasul 1.*** Se elaborează tabelele de mortalitate pentru bărbați și femei pentru anul de reper al proiecției demografice pe grupe cincinale ale populației.

***Pasul 2.*** Se va calcula separat rata de supraviețuire a bărbaților și femeilor pentru următoarele grupe de vârstă, cu vârsta de la x până la (x + n) ani. Astfel, raportul dintre două valori alăturate de 5Lx măsoară câți oameni din grupul de vârstă mai tânăr vor supraviețui până în grupul mai în vârstă, pe baza ratelor de mortalitate specifice vârstei utilizate pentru a construi tabelele de mortalitate. Formula este următoare:

unde S(x+n,t) este rata de supraviețuire a persoanelor de vârsta x până la x+n la începutul intervalului de proiecție t la t+n.

nLx+n(t) – numărul ani-persoană trăite în intervalul de vârstă de la x până la x+n.

n- intervalul de vârstă, intervalul de proiecție, în cazul dat 5.

Prin înmulțirea numărului populației din grupa de vârstă mai tânără la începutul intervalului de proiecție (0-4 ani) la rata de supraviețuire din tabelul de mortalitate pentru următoarea grupă de vârstă (5-9 ani) se estimează numărul populației care supraviețuiește până la următoarea grupă de vârstă la sfârșitul intervalului:

*P*(*x+n,t+n*) = *P*(x,*t*) x *S*(*x+n,t*)

Pentru grupa de vârstă deschisă (85+) calculele se bazează pe Tx, care reprezintă ani-persoană trăiți peste vârsta x din tabelul de mortalitate

|  |  |
| --- | --- |
|  *P*(*x+,t+5*)*=*(*P*(*x−5,t*)*+ P*(*x+,t*))*×*= | Tx |
| Tx−5 |

***Pasul 3.*** Calcularea numărului de nașteri se realizează pentru fiecare interval de proiecție și presupune următoarele etape:

* calculul numărului mediu de femei din fiecare grupă de vârstă fertilă făcând media numărului de femei din grupa de vârstă la începutul intervalului de proiecție și a numărului de femei din aceeași grupă de vârstă la sfârșitul intervalului.
* înmulțirea rezultatului cu rata de fertilitate specifică vârstei pentru grupa respectivă de vârstă și apoi cu numărul de ani (5) din intervalele de proiecție pentru a estima numărul de nașteri la femei din grupa respectivă de vârstă pe întregul interval t la t+5
* însumarea numărului de nașteri din toate grupele de vârstă a femeilor de vârstă fertilă pentru a obține numărul total de nașteri care au loc între t și t+5.

Unde

*B*(*t*) este numărul de nașteri în intervalul de la *t* până la *t*+5

*f (x,t) -* rata specifică de fertilitate în grupul de vârstă *x* până la *x*+5 în intervalul de timp de la *t până la t+5*

*Pf(x,t) -* numărul femeilor în vârstă*x* până la *x+5 în anul t*

n  - interval de proiecție (în cazul dat -5)

Numărul de băieți și fete în numărul total de născuți se calculează prin aplicarea ratei de sexe, sau 48,5% fete și 51,5% băieți din numărul de nașteri.

Născuți vii, fete = *B*f(*t*) = 48,5 × *B*(*t*)
Născuți vii, băieți = *B*m(*t*) = 51,5 × *B*(*t*).

***Pasul 4.*** Includerea componentei migraționale în proiecția demografică.

Pentru a ajusta proiecția demografică realizată pentru fiecare unitate administrativ-teritorială și a include componenta migrațională este necesar de a calcula ratele nete de migrație specifice grupurilor cincinale de vârstă pentru femei și bărbați separat, inclusiv migrația internațională netă și migrația internă netă.

Numărul net de migranți pentru fiecare grup de vârstă, separat pentru femei și bărbați, se adaugă la numărul de supraviețuitori (femei, bărbați) către sfârșitul intervalului de vârstă.

Formula ar fi următoarea:

P(n,t) = P(n,t) x S (n,t) +MN(n,t)

Unde P(n,t) numărul prognozat al populației cu un interval de proiecție n (în cazul dat 5) în anul respectiv t.

S(n,t) – rata de supraviețuire a femeilor și bărbaților către sfârșitul intervalului de vârstă n (5), în anul t.

MN(n,t) – rata netă a migrației a femeilor și bărbaților în intervalul de vârstă n (5), în anul t.

*Ultima etapa a proiecției demografice în profil teritorial prezintă agregarea datelor la nivel național prin utilizarea ratelor de netezire și calibrare.*

**Secțiunea 3.**

**Scenariile proiecției demografice în profil teritorial**

Trei opțiuni de proiecție demografică sunt calculate pe baza diferitelor ipoteze privind tendințele viitoare ale fertilității, mortalității și migrației (scenariile scăzut, mediu și înalt).

Scenariul scăzut al proiecției demografice se bazează pe o extrapolare a tendințelor demografice existente, pe când scenariile mediu și înalt sunt bazate pe unele presupuneri privind îmbunătățirea indicatorilor fertilității, mortalității și migrației în rezultatul politicilor aplicate.

Având în vedere dinamica indicatorilor demografici principali din ultimii ani (fertilitatea, mortalitatea și migrația), care sunt destul de nefavorabili, iar menținerea acestor tendințe urmează a fi anticipată prin politici economice și sociale complexe, în proiecția demografică scenariul scăzut va fi considerat ca cel mai aproape de realitate.

Anexa 2

la Metodologia de elaborare a prognozei oficiale a populației

 **Modalitatea de diseminare a prognozei oficiale a populației în profil teritorial**

Rezultatele prognozei oficiale a populației și analiza acestora vor fi plasate pe pagina web oficială a Biroul Național de Statistică, cu indicarea textului „Prognoza oficială a populației este elaborată de Institutul Național de Cercetări Economice (Centrul de Cercetări Demografice) al Academiei de Studii Economice din Moldova)”.

|  |  |  |
| --- | --- | --- |
| **Denumirea indicatorului** | **Format de prezentare****(tabele)** | **Prezentare****grafică** |
| Numărul populației | Tabele separate pe anii orizontului de proiectare (cu un interval de 5 ani) total, bărbați, femei pe vârste pe grupe cincinale, 0-4, 5-9, 10-14……. 85+) în toate cele trei variante de prognoză. | Un grafic |
| **Structura pe vârste și sexe a populației** |  |  |
| Populația în vârstă de 0-19 ani | Total pe anii orizontului de proiectare (cu un interval de 5 ani) pe grupe cincinale, primul grup fiind copiii de 0 ani, apoi grupe de vârstă 0-4, 5-9, 10-14, 15-19) în toate cele trei variante de prognoză. | Un grafic |
| Populația feminină de vârstă fertilă | Numărul femeilor cu vârstă cuprinsă între 15 și 49 de ani, pe grupe cincinale, cu interval de 5 ani în proiecția demografică. | Un grafic |
| Populația în vârstă aptă de muncă | Numărul populației cu vârstă cuprinsă între 20 și 64 de ani, pe grupe cincinale (20-24, 25-29….60-64), cu interval de 5 ani în proiecția demografică. | Un grafic |
| Populația în vârstă de 65+ | Numărul populației în vârstă de 65 de ani și peste, pe grupe cincinale (65-69…85+) și pe sexe, cu interval de 5 ani în proiecția demografică. | Un grafic |

Unitățile de măsură specifice variază în funcție de tabelele de proiecție a populației, după cum urmează:

Persoană - pentru toate datele privind populația proiectată și migrația

Număr - pentru date privind evenimentele vitale (născuți vii și decese)

Ani - pentru date privind speranța de viață și vârsta medie.